Pavel Mertlík

Doc. Ing. Pavel Mertlík, CSc. (* 7. mája 1961, Havlíčkův Brod) je český ekonóm a vysokoškolský pedagóg, bývalý minister financií v rokoch 1999 – 2001 za vlády Miloša Zemana. V tejto vláde zastával tiež funkciu miestopredsedu pre hospodársku politiku (1998 – 2001). Po svojom odchode z vlády v roku 2001 pôsobil do r. 2012 ako hlavný ekonóm v banke Raiffeisenbank. Vyučuje na Institute ekonomických studií na Fakulte sociálnych vied Karlovej univerzity. V rokoch 2004–2006 bol prezidentom Českej společnosti ekonomickej. V rokoch 2012-2015 bol rektorom Bankového inštitútu vysokej školy.

 Životopis 
Vyštudoval Národohospodársku fakultu Vysokej školy ekonomickej v Prahe. Po absolvovaní štúdia v roku 1983 pôsobil na tejto fakulte ako asistent. Od roku 1989 do roku 1991 pracoval v Ústave prognózovánia ČR a potom do roku 1995 ako asistent na Fakulte sociálnych vied Karlovej univerzity. V rokoch 1995 – 1998 pracoval v Institute ekonomie Českej národnej banky.

V osemdesiatych rokoch bol Pavel Mertlík členom Komunistickej strany Československa. V roku 1990 spoluzaložil politickú stranu Nezávislá levice, po jej bezprostrednom zániku vstúpil do ČSSD.

 Rodina 
Je synom prekladateľa a spisovateľa Rudolfa Mertlíka. 

 Externé odkazy 
Životopis na vlada.cz 
Profil na stránke FSV UK  

Kategória:Ministri financií Českej republiky
Kategória:Českí ekonómovia
Kategória:Politici ČSSD
Kategória:Politici KSČ
Kategória:Absolventi Vysokej školy ekonomickej v Prahe